# สายลม อาดี
พ.จ.อ.สายลม อาดี เป็นนักมวยสากลสมัครเล่นทีมชาติไทย สังกัดสโมสรกองทัพอากาศ และติดทีมชาติไปแข่งขันกีฬาซีเกมส์ เอเชียนเกมส์ และโอลิมปิกเกมส์

 ประวัติ 
สายลม  เกิดเมื่อวันที่  7 กรกฎาคม] พ.ศ. 2529 ที่บ้านหนองรูแข้ ตำบลภูเหล็ก อำเภอบ้านไผ่ จังหวัดขอนแก่น เป็นบุตรของนายสวา และนางคำปัน อาดี จบการศึกษาจากสถาบันการพลศึกษา (สพล.) วิทยาเขตสุโขทัยสายลม อาดี และปริญญาโท รัฐประศาสนศาสตรมหาบัณฑิต วิทยาลัยทองสุข  

สายลมเคยชกมวยไทยมาก่อน ในชื่อ "สายลม ราชานนท์" ในสังกัดของวิชัย ราชานนท์ ก่อนที่จะหันมาชกมวยสากลสมัครเล่น ได้รับรางวัลต่าง ๆ อาทิ เหรียญทองชิงแชมป์ประเทศไทย, เหรียญทองแดงคิงส์คัพ, เหรียญทองเยาวชนชิงแชมป์เอเชีย 2005 ที่ประเทศไต้หวัน, เหรียญทองซีเกมส์ 2007 ที่จังหวัดนครราชสีมา

ในการแข่งขันโอลิมปิก 2008 ที่กรุงปักกิ่ง ประเทศจีน สายลมถือเป็นตัวแทนของสมรักษ์ คำสิงห์ ในรุ่นเฟเธอร์เวท (57 กิโลกรัม) ที่แขวนนวมไป  ในรอบแรก (32 คน) สายลมจับสลากได้ผ่าน แต่ในรอบ 2 (16 คน) สายลมเป็นฝ่ายแพ้ แอบเดลคาเดอร์ ชาดี  นักมวยชาวแอลจีเรียไปอย่างเฉียดฉิว 6-7 คะแนน ตกรอบไปสายลม อาดี [ The Official Website of the Beijing 2008 Olympic GamesAugust 8-24 2008 ] สายลมมาได้เหรียญทองในการแข่งขันซีเกมส์ 2009 ที่นครหลวงเวียงจันทร์ ประเทศลาว 

ในการแข่งขันเอเชียนเกมส์ 2010 ที่เมืองกวางโจว ได้เลื่อนขึ้นไปชกในรุ่นไลท์เวท (60 กิโลกรัม) แต่ก็เป็นฝ่ายแพ้ต่อ วิกาส คริชาน นักมวยชาวอินเดีย ด้วยคะแนน 1-8 ตกรอบไปเพียงรอบแรกสรุปเหรียญเอเชี่ยนเกมส์ เอเชียนเกมส์ 2010 กวางโจวเกมส์ จากกระปุกดอตคอม ในการแข่งขันซีเกมส์ 2011 ที่เมืองปาเล็มบัง ประเทศอินโดนีเซีย สายลมเป็นฝ่ายแพ้ ชาร์ลี ซัวเรซ นักมวยชาวฟิลิปปินส์ไป 11-9 คะแนน ได้เพียงแค่เหรียญทองแดง“ฉัตรชัย” สอนมวยหม่องลิ่วชิง "สายลม" แพ้ปินส์ จากผู้จัดการออนไลน์

 โอลิมปิก 2012 
ในการแข่งขันโอลิมปิก 2012 ที่กรุงลอนดอน ประเทศอังกฤษ สายลม ได้ผ่านเข้าไปแข่งขันในรอบสุดท้ายพร้อมกับ ฉัตร์ชัย บุตรดี และแก้ว พงษ์ประยูร ในการแข่งขันมวยสากลสมัครเล่นชิงแชมป์โลกที่ประเทศอาเซอร์ไบจานมวยไทยส้มหล่น 'ฉัตรชัย-สายลม' ไปโอลิมปิก 2012 จากไทยรัฐ
ซึ่งสายลมจับฉลากพบกับ กานี ไซลาวอฟ  นักมวยชาวคาซัคสถาน และเป็นนักมวยไทยคนแรกที่ขึ้นชก ผลการชก 4 ยก เสมอกัน 12-12 หมัด แต่สายลมเป็นฝ่ายแพ้คะแนนดิบ (จำนวนหมัดที่ออกมากกว่า) ทำให้ตกรอบแรกไปทันทีเจ็บจี๊ด! "สายลม" ต่อยสุดสูสีแพ้คะแนนดิบนักชกคาซักฯ ร่วงมวยโอลิมปิก 2012 จากมติชน ทั้ง ๆ ที่รูปแบบการชกแล้ว สายลมทำได้ดีกว่า และสามารถชกไซลาวอฟจนเลือดกำเดาไหลหลังหมดยกแรกด้วย"สายลม" พ่ายหมัดดิบคาซัคฯ ร่วงอลป. จากผู้จัดการออนไลน์

 รอบ  คู่ชก  วันที่  สถานที่ผล  32 คน  กานี ไซลาวอฟ29 กรกฎาคมเอ็กซ์เซล ลอนดอน (แพ้คะแนนดิบ)

 มวยสากลสมัครเล่นชิงแชมป์โลก 2013 
ในกลางปี พ.ศ. 2556 ในรายการมวยสากลสมัครเล่นชิงแชมป์โลก 2013 ที่เมืองอัลมาตี ประเทศคาซัคสถาน สายลมได้เข้าร่วมแข่งขันด้วย โดยก่อนหน้านั้นสายลมก็เพิ่งได้เหรียญเงินจากรายการมวยสากลสมัครเล่นชิงแชมป์เอเชีย สำหรับรายการนี้แม้สายลมจะไม่ได้เหรียญรางวัลใด ๆ เลย แต่ก็เข้าสู่รอบ 8 คนสุดท้าย จึงทำให้หลังจบรายการนี้ ทำให้อันดับโลกของสายลมขยับขึ้นสู่อันดับ 4 จากเดิมอยู่ที่อันดับ 12 หน้า 18-19 กีฬา, ฉัตร์ชัยอันดับพุ่ง สายลมรั้งที่4ไอบ้า. เดลินิวส์ฉบับที่ 23,398: วันจันทร์ที่ 4 พฤศจิกายน พ.ศ. 2556 ขึ้น 2 ค่ำ เดือน 12 ปีมะเส็ง

 เอเชียนเกมส์ 2014 
ในการแข่งขันเอเชียนเกมส์ 2014 ที่เมืองอินชอน ประเทศเกาหลีใต้ สายลมขึ้นชกในรุ่นไลท์เวท ในรอบแรกสายลมเป็นฝ่ายเอาชนะ โฟรูตาน โกลารา นักมวยชาวอิหร่านไปอย่างหวุดหวิด ด้วยคะแนน 28-29, 29-28 และ 29-28 แต่ในรอบต่อมา คือ  รอบ 16 คนสุดท้าย สายลมต้องพบกับ  ฮัน ซุลชู นักมวยชาวเกาหลีใต้ชาติเจ้าภาพ ปรากฏว่าสายลมเป็นฝ่ายแพ้ไปอย่างค้านสายตา ด้วยคะแนน 28-29, 28-29 และ 28-29 ต้องตกรอบไป

 ซีเกมส์ 2015 
ในการแข่งขันซีเกมส์ 2015 ที่ประเทศสิงคโปร์ สายลมขึ้นชกในรุ่นไลท์เวท แต่สายลมกลับทำได้เพียงแค่เหรียญทองแดง เมื่อพบกับคู่ปรับเก่า คือ จูเนล คันตันเชา นักมวยชาวฟิลิปปินส์ ซึ่งสายลมเอาชนะมาได้ในรอบชิงชนะเลิศซีเกมส์ 2013 ที่กรุงเนปยีดอ ประเทศเมียนมาร์ แต่ครั้งนี้สายลมเป็นฝ่ายแพ้ไป 2-0 คะแนน (เสมอ 1 เสียง, แพ้ 2 เสียง) ในรอบรองชนะเลิศ

 โอลิมปิก 2016 

ในการแข่งขันโอลิมปิก 2016 ที่เมืองรีโอเดจาเนโร ประเทศบราซิล สายลมได้เลื่อนขึ้นไปชกในรุ่นเวลเตอร์เวท (69 กิโลกรัม) โดยผ่านเข้าสู่การแข่งขันได้โดยเอาชนะ บียัมบา ทูฟชินบัต นักมวยชาวมองโกเลีย ไปได้ 2-1 เสียง ในรอบรองชนะเลิศ การคัดเลือกตัวเลก 2 โซนเอเชีย-โอเชียเนีย  ที่เมืองเฉียงอัน มณฑลเหอเป่ย ประเทศจีน โดยถือเป็นนักมวยไทยรายที่ 2 ที่ผ่านเข้าสู่โอลิมปิกได้ในการแข่งขันรายการนี้ต่อจาก ฉัตร์ชัย บุตรดี ในรุ่นแบนตั้มเวทหน้า 17 ต่อหน้า 19 กีฬา,  'สด'อัดปินส์'ลม'สมหวังตีตั๋วไปอลป.. เดลินิวส์ฉบับที่ 24,277: วันศุกร์ที่ 1 เมษายน พ.ศ. 2559 แรม 10 ค่ำ เดือน 4 ปีมะแม ถึงแม้ว่าในรอบชิงชนะเลิศจะเป็นฝ่ายแพ้ต่อ กียาซ็อฟ ชักแรม นักมวยชาวอุซเบกิสถาน ไป 3-0 เสียงก็ตาม หน้า 17 ต่อหน้า 19 กีฬา, สดลั่นซ้อมหนักไปอลป.ต้องมีเฮสายลมวืดแค่เงิน. เดลินิวส์ฉบับที่ 24,278: วันเสาร์ที่ 2 เมษายน พ.ศ. 2559 แรม 11 ค่ำ เดือน 4 ปีมะแม

ในการแข่งขันรอบแรก หรือรอบ 32 คน สายลมขึ้นชกในมุมแดง พบกับ พาเวล คาสตรามิน นักมวยชาวเบลารุส สายลมเอาชนะไปได้อย่างหวุดหวิด 2-1 เสียง ด้วยคะแนน 28-29, 29-28 และ 29-28 โดยในยกที่ 3 ที่เป็นยกสุดท้ายสายลมเป็นฝ่ายเดินเข้าหาแลกหมัดใส่เพื่อเก็บคะแนน

ในรอบสอง หรือรอบ 16 คนสุดท้าย สายลมขึ้นชกในมุมแดง พบกับ ซิมีออน ชามอฟ นักมวยชาวบัลแกเรีย สายลมเอาชนะไปได้อย่างเป็นเอกฉันท์ 3-0 เสียง ด้วยคะแนน 29-28 ทั้ง 3 เสียง 

ในรอบก่อนรองชนะเลิศ หรือรอบ 8 คนสุดท้าย หากสามารถเอาชนะในรอบนี้ได้สายลมก็จะได้เหรียญทองแดงเป็นอย่างน้อย แต่สายลมที่ขึ้นชกในมุมน้ำเงินเป็นฝ่ายแพ้ต่อ ซูไลมาน ดิยอป ซิสโซโก นักมวยผิวสีชาวฝรั่งเศสเชื้อสายเซเนกัล ไปอย่างเอกฉันท์ทั้ง 3 เสียง 29-28, 30-27 และ 29-28 การชกเป็นไปอย่างสูสี แต่ซิสโซโกเป็นฝ่ายออกหมัดชุดได้มากกว่า ทั้งที่หลังจบยกแรกสายลมมีคะแนนเหนือกว่าซิสโซโก  9-10, 9-10 และ 10-9 

หลังการชก สายลมตัดสินใจประกาศแขวนนวมเพื่อเปิดโอกาสให้นักมวยรุ่นหลังได้ขึ้นมาแทนที่

 รอบ  คู่ชก  วันที่  สถานที่ผล  32 คน  พาเวล คาสตรามิน8 สิงหาคมรีอูเซงตรู16 คน ซิมีออน ชามอฟ 12 สิงหาคมรีอูเซงตรู8 คน ซูไลมาน ดิยอป ซิสโซโก14 สิงหาคมรีอูเซงตรู

 เกียรติประวัติ 
รางวัลเกียรติยศบุคคลในวงการกีฬามวยแห่งชาติ ครั้งที่ 2
นักมวยสากลสมัครเล่นชายดีเด่น, 30 เมษายน 2557 ที่อาคารเฉลิมพระเกียรติ 7 รอบพระชนมพรรษา การกีฬาแห่งประเทศไทย 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๖๗, ๒๙ มกราคม ๒๕๖๔